Ciara

Siēra Prinsesa Herisa (, dzimusi ) ir amerikāņu dziedātāja, aktrise un modele. Bērnībā Siēra ļoti bieži ceļoja, līdz nonāca Atlantā, kur viņa satika producentu Jazze Pha. Ar viņa palīdzību Siēra parakstīja līgumu ar LaFace ierakstu kompāniju. Šobrīd Siēra ir viena no Amerikas visveiksmīgākajām dziedātājām, kas jau pārdevusi vairāk nekā 7 miljonus albumu kopiju.

Par Siēras debijas singlu kļuva "Goodies", kurš sasniedza 1. vietu Amerikas, Lielbritānijas un Kanādas topos, bet albums ar tādu pašu nosaukumu tika pārdots vairāk nekā 5 miljonos kopiju. Albums "Goodies" iekļāva arī tādus hitus kā "1, 2 step" un "Oh". 

2006. gadā Siēra izdeva savu otro studijas albumu Ciara: The Evolution, kas iekļāva hitu "Like a Boy". Siēras trešais studijas albums Fantasy Ride tika izdots 2009. gadā.

 Diskogrāfija 
 "Goodies (albums)" (2004)
 "Ciara: The Evolution" (2006)
 "Fantasy Ride" (2009)
 "Basic Instinct" (2010)

 Ārējās saites 
 Oficiālā mājaslapa 
 Youtube

Kategorija:1985. gadā dzimušie
Kategorija:Amerikāņu dziedātāji
Kategorija:Grammy balvas ieguvēji
Kategorija:Teksasā dzimušie